เรื่องร้องเรียน: ตั้งเต๊นท์ จอดรถ/มอเตอร์ไซต์บนทางเท้าขายนํ้า/ใบกระท่อมหลายจุดทั้งบริเวณหน้ารินทร์ทอง บัวขาว หน้าปั๊มบางจาก (ซ.164)ฯลฯ ตั้งแต่เช้าถึงโดยเฉพาะช่วงเย็น อยากให้เทศกิจช่วยเอาจริงเอาจังหน่อยค่ะ เพราะเห็นมานานแล้ว ถ้าจับปรับทุกวันคงไม่มาตั้งได้นานขนาดนี้ค่ะ
การดำเนินการของเจ้าหน้าที่: เมื่อวันที่ 11 สิงหาคม 2566  เวลา 09.30 น. เขตมีนบุรี โดยฝ่ายเทศกิจมอบเจ้าหน้าที่สายตรวจชุด 251  ออกตรวจสอบ และดำเนินการจับกุมผู้ฝ่าฝืนจำหน่ายสินค้าในที่สาธารณะ ตามใบเสร็จรับเงินเล่มที่ 09041 เลขที่ 32  ลงวันที่ 11 สิงหาคม 2566 และได้กำชับห้ามมิให้จำหน่ายสินค้าบริเวณนี้อีกค่ะ
ความเห็นของผู้แจ้ง: ขอบคุณเจ้าหน้าที่ที่ดำเนินการอย่างรวดเร็วนะคะ ขอให้ดูแลเอาจริงเอาจังจับปรับอย่างต่อเนื่อง นอกจากจะช่วยเรื่องความเป็นระเบียบเรียบร้อยแล้วยังได้เงินค่าปรับเข้ารัฐด้วยค่ะ และอยากฝากให้ทางเขตช่วยรณรงค์กับผู้ค้าหาบเร่แผงลอย(ที่ถูกกฏหมาย) เรื่องความสะอาดไม่วางของระเกะระกะปรับแต่งหน้าร้านให้สวยงามหน้ามองค่ะ
พื้นที่: แขวงมีนบุรี เขตมีนบุรี กรุงเทพมหานคร